ddrg/super_eurlex huggingface dataset:
Úradný vestník L 057 , 26/02/1997 S. 0001 - 0001



Rozhodnutie Rady zo 17. decembra 1996, o uzavretí dohody vo forme výmeny listov o predbežnom uplatňovaní dohody medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami (97/131/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, keďže spoločenstvo a Nový Zéland viedli rokovania o určení sanitárnych opatrení pri obchode so živými zvieratami a živočíšnymi výrobkami; keďže v dôsledku uvedených rokovaní bola 17. decembra 1996 podpísaná dohoda; keďže s cieľom zabrániť narušeniu obchodu sa obe strany dohodli uplatňovať dohodu predbežne od 1. januára 1997 až do termínu, keď obe strany podľa druhého pododseku článku 18 ods. 1 navzájom potvrdia ukončenie príslušných ratifikačných procesov uvedenej dohody v súlade s dohodou vo forme výmeny listov; keďže uvedená dohoda by sa mala schváliť, ROZHODLA TAKTO: Článok 1 Dohoda vo forme výmeny listov o predbežnom uplatňovaní dohody medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami sa týmto schvaľuje v mene spoločenstva. Text dohody vo forme výmeny listov je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody vo forme výmeny listov tak, aby zaväzovala spoločenstvo. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 17. decembra 1996 Za Radu predseda I. Yates --------------------------------------------------
Úradný vestník L 254 , 17/09/1997 S. 0017 - 0018



Rozhodnutie Komisie zo 16. septembra 1997 o určitých ochranných opatreniach týkajúcich sa určitých výrobkov z rýb pochádzajúcich z Číny a ktorým sa mení a dopĺňa rozhodnutie Komisie 97/368/ES (Text s významom pre EHP) (97/620/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/675/EHS z 10. decembra 1990, ktorou sa ustanovujú princípy riadiace organizáciu veterinárnych kontrol výrobkov vstupujúcich na územie spoločenstva z tretích krajín [1], naposledy zmenenú a doplnenú smernicou 96/43/ES [2], najmä na jej článok 19, keďže v dovezenom uvarenom račom mäse pochádzajúcom zo spracovateľských podnikov v Číne bola zistená prítomnosť baktérie Vibrio cholerae; keďže prítomnosť baktérie Vibrio cholerae v potravinách je výsledkom zlých hygienických postupov pred a/alebo po spracovaní potravín a predstavuje potenciálnu hrozbu pre zdravie ľudí; keďže dovozy výrobkov z príslušných podnikov v Číne nesmú byť preto naďalej povolené; keďže inšpekcie spoločenstva v Číne a výsledky kontrol na pohraničných kontrolných miestach spoločenstva preukázali, že existujú potenciálne hrozby pre zdravie, pokiaľ ide o výrobu a spracovanie výrobkov z rýb; keďže rozhodnutie Komisie 97/368/ES týkajúce sa určitýchochranných opatrení, pokiaľ ide o určité výrobky z rýb pochádzajúce z Číny [3], zmenené a doplnené rozhodnutím 97/587/ES [4], umožňuje zákaz dovozu výrobkov z čerstvých rýb pochádzajúcich z Číny a požaduje, aby zmrazené alebo spracované výrobky z rýb pochádzajúce z Číny boli systematicky podrobované mikrobiologickému vyšetreniu; keďže rozhodnutie 97/368/ES by sa malo zrevidovať do 30. septembra 1997 a na základe súčasných zistení by bolo potrebné predĺžiť opatrenia stanovené v tomto rozhodnutí do 28. februára 1998; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Toto rozhodnutie sa uplatňuje na výrobky z rýb, čerstvé, zmrazené alebo spracované, pochádzajúce z Číny. Článok 2 Členské štáty zakážu dovozy výrobkov z rýb, vo všetkých formách, pochádzajúcich z nasledujúcich podnikov v Číne: Yangcheng Fengbao Aquatic Food Co. Ltd. (kód podniku č. 3200/02226). Článok 3 V článku 6 rozhodnutia 97/368/ES sa dátum "30. september 1997" nahrádza dátumom "28. február 1998". Článok 4 Členské štáty zmenia a doplnia opatrenia, ktoré uplatňujú, pokiaľ ide o dovozy z Číny, v zmysle ich zosúladenia s týmto rozhodnutím. Bezodkladne o tom informujú Komisiu. Článok 5 Všetky výdavky vzniknuté uplatňovaním tohto rozhodnutia sa účtujú odosielateľovi, prijímateľovi alebo ich zástupcom. Článok 6 Toto rozhodnutie je adresované členským štátom. V Bruseli 16. septembra 1997 Za Komisiu Franz Fischler člen Komisie [1] Ú. v. ES L 373, 31.12.1990, s. 1. [2] Ú. v. ES L 162, 1.7.1996, s. 1. [3] Ú. v. ES L 156, 13.6.1997, s. 57. [4] Ú. v. ES L 238, 29.8.1997, s. 45. --------------------------------------------------
Úradný vestník L 232 , 23/08/1997 S. 0012 - 0012



Rozhodnutie Komisie z 28. júla 1997, ktorým sa mení a dopĺňa rozhodnutie 94/325/ES ustanovujúce osobitné podmienky dovozu produktov rybolovu a akvakultúry s pôvodom v Thajsku (Text s významom pre EHP) (97/563/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorou sa ustanovujú veterinárne podmienky produkcie produktov rybolovu a ich uvádzania na trh [1], naposledy zmenenú a doplnenú smernicou 96/23/ES [2], a najmä na jej článok 11 ods. 1, keďže Komisia prijala rozhodnutie 97/562/ES [3], ktorým sa ustanovujú osobitné podmienky dovozu dvojchlopňových lastúrnikov, ostnokožcov, plášťovcov a morských ulitníkov s pôvodom v Thajsku; keďže je preto potrebné zmeniť a doplniť rozhodnutie Komisie 94/325/ES [4], naposledy zmenené a doplnené rozhodnutím 96/31/ES [5]; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Bod IV.7 prílohy A k rozhodnutiu Komisie 94/325/ES sa nahrádza týmto textom: "7. okrem toho, ak sú produkty rybolovu mrazené alebo spracované dvojchlopňové lastúrniky, boli tieto lastúrniky získané zo schválených produkčných oblastí uvedených v prílohe k rozhodnutiu Komisie 97/562/ES [6], ktorým sa ustanovujú osobitné podmienky dovozu dvojchlopňových lastúrnikov, ostnokožcov, plášťovcov a morských ulitníkov s pôvodom v Thajsku, a boli sterilizované alebo tepelne ošetrené v súlade s požiadavkami rozhodnutia Komisie [7]." Článok 2 Toto rozhodnutie je adresované členským štátom. V Bruseli 28. júla 1997 Za Komisiu Franz Fischler člen Komisie [1] Ú. v. ES L 268, 24.9.1991, s. 15. [2] Ú. v. ES L 125, 23.5.1996, s. 10. [3] Ú. v. ES L 232, 23.8.1997, s. 9. [4] Ú. v. ES L 145, 10.6.1994, s. 30. [5] Ú. v. ES L 9, 12.1.1996, s. 6. [6] Ú. v. ES L 232, 23.8.1997, s. 9. [7] Ú. v. ES L 16, 25.1.1993, s. 22. --------------------------------------------------
Úradný vestník L 287 , 21/10/1997 S. 0049 - 0053



Rozhodnutie Komisie z 10. októbra 1997, ktorým sa mení a dopĺňa rozhodnutie 93/195/EHS o zdravotných podmienkach zvierat a veterinárnom osvedčení pre ďalší vstup registrovaných koní na preteky, súťaže a kultúrne podujatia po dočasnom vývoze (Text s významom pre EHP) (97/684/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o hygienických predpisoch upravujúcich pohyb a dovoz koní z tretích krajín [1], naposledy zmenenú a doplnenú aktom o pristúpení Rakúska, Fínska a Švédska a najmä na jej článok 19 bod ii), keďže v súlade s rozhodnutím Komisie 93/195/EHS [2], naposledy zmeneným a doplneným rozhodnutím 97/160/ES [3], ďalší vstup registrovaných koní na preteky, súťaže a kultúrne podujatia po dočasnom vývoze sa obmedzuje na kone, ktoré sú držané v tretej krajine menej ako 30 dní; keďže s cieľom uľahčenia účasti koní s pôvodom v spoločenstve na Olympijských hrách v Sydney v Austrálii v roku 2000 alebo na ich prípravných podujatiach, toto obdobie by sa malo predĺžiť na menej ako 90 dní; keďže s cieľom uľahčenia účasti koní s pôvodom v spoločenstve na každoročnom preteku World-Cup v Dubaji v Spojených arabských emirátoch, toto obdobie by sa malo predĺžiť na menej ako 90 dní; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 93/195/EHS sa mení a dopĺňa takto: 1. Tretia zarážka článku 1 sa nahrádza týmito slovami: "— zúčastnili sa Olympijských hier v Sydney v roku 2000 alebo na ich prípravných podujatiach a spĺňajú požiadavky stanovené v osvedčení zdravotnej nezávadnosti v súlade so vzorom uvedeným v prílohe III k tomuto rozhodnutiu." 2. Príloha III sa nahrádza prílohou I k tomuto rozhodnutiu. 3. K článku 1 sa pridáva štvrtá zarážka s týmto znením: "— zúčastnili sa na pretekoch World-Cup v Dubaji a spĺňajú požiadavky stanovené v osvedčení zdravotnej nezávadnosti v súlade so vzorom uvedeným v prílohe III k tomuto rozhodnutiu." 4. Príloha II k tomuto rozhodnutiu sa pridáva ako príloha IV. Článok 2 Toto rozhodnutie je adresované členským štátom. V Bruseli 10. októbra 1997 Za Komisiu Franz Fischler člen Komisie [1] Ú. v. ES L 224, 18.8.1990, s.42. [2] Ú. v. ES L 86, 6.4.1993, s. 1. [3] Ú. v. ES L 62, 4.3.1997, s. 39. -------------------------------------------------- PRÍLOHA I " PRÍLOHA III +++++ TIFF +++++ +++++ TIFF +++++ " -------------------------------------------------- PRÍLOHA II " PRÍLOHA IV +++++ TIFF +++++ +++++ TIFF +++++ " --------------------------------------------------
Úradný vestník L 057 , 26/02/1997 S. 0004 - 0004



Rozhodnutie Rady zo 17. decembra 1996, o uzavretí dohody medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami (97/132/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže dohoda medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami predstavuje primeraný prostriedok na uvádzanie ustanovení Dohody WTO o uplatňovaní sanitárnych a fytosanitárnych opatrení do praxe, pokiaľ ide o veterinárne opatrenia; keďže dohoda prispeje k zjednodušeniu obchodu so živými zvieratami a živočíšnymi výrobkami medzi Európskym spoločenstvom a Novým Zélandom prostredníctvom postupného zjednocovania sanitárnych opatrení uznaním uplatňovania zásady regionalizácie a zlepšením komunikácie a spolupráce; keďže dohoda by sa mala schváliť v mene spoločenstva, ROZHODLA TAKTO: Článok 1 Dohoda medzi Európskym spoločenstvom a Novým Zélandom o sanitárnych opatreniach pri obchode so živými zvieratami a živočíšnymi výrobkami sa týmto schvaľuje v mene spoločenstva. Text dohody spolu s prílohami k nej je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Komisia za pomoci zástupcov veterinárnych služieb členských štátov zastupuje spoločenstvo v rámci Spoločného riadiaceho výboru ustanoveného článkom 16 ods. 1 dohody. Pozíciu spoločenstva, pokiaľ ide o otázky, ktorými sa má podľa poslednej vety článku 16 ods. 2 dohody zaoberať uvedený výbor, stanovuje Rada kvalifikovanou väčšinou na návrh Komisie. Článok 4 Na účely vykonávania dohody sa pre čerstvé mäso a mäsové výrobky stanovujú podľa postupu stanoveného v článku 29 smernice 72/462/EHS [1] záruky rovnocenné zárukám stanoveným uvedenou smernicou. Článok 5 Toto rozhodnutie sa uverejní v Úradnom vestníku Európskych spoločenstiev. Toto rozhodnutie nadobúda účinnosť v deň jeho uverejnenia. V Bruseli 17. decembra 1996 Za Radu predseda I. Yates [1] Ú. v. ES L 302, 31.12.1972, s. 28. Smernica naposledy zmenená a doplnená nariadením (EHS) č. 1601/92 (Ú. v. ES L 173, 27.6.1992, s. 13). --------------------------------------------------
Úradný vestník L 014 , 17/01/1997 S. 0057 - 0058



Rozhodnutie Komisie z 18. decembra 1996, ktorým sa menia a dopĺňajú rozhodnutia 93/196/EHS a 93/197/EHS o dovoze zvierat z čeľade koňovitých (Equidae) z Islandu (Text s významom pre EHP) (97/36/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Komisie 90/426/EHS z 26. júna 1990 o zdravotných podmienkach pre zvieratá upravujúcich pohyb a dovoz zvierat z čeľade koňovitých (Equidae) [1] z tretích krajín, naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 15 a) a 16, keďže príslušné islandské veterinárne úrady poskytli Komisii záruky o neprítomnosti infekčnej anémie koní na území Islandu; keďže sérologický test na toto ochorenie (Cogginsov test) sa z tohto dôvodu môže prestať vykonávať pri dovoze zvierat z čeľade koňovitých z Islandu; keďže, aj napriek tomu, sa musí veterinárnym osvedčením potvrdiť, že Island je úradne bez prítomnosti tohto ochorenia; keďže rozhodnutie Komisie 93/196/EHS z 5. februára 1993 o zdravotných požiadavkách pre zvieratá a veterinárnych osvedčeniach na dovoz zvierat z čeľade koňovitých (Equidae) určených na porážku [2], naposledy zmenené a doplnené rozhodnutím 96/279/ES [3] a rozhodnutie 93/197/EHS z 5. februára 1993 o zdravotných požiadavkách pre zvieratá a veterinárnych osvedčeniach na dovoz registrovaných zvierat z čeľade koňovitých (Equidae) a zvierat z čeľade koňovitých určených na plemenné účely a produkciu [4], naposledy zmenené a doplnené rozhodnutím 96/279/ES, sa musia v dôsledku tohto zmeniť a doplniť; keďže opatrenia prijaté týmto rozhodnutím sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Rozhodnutie 93/196/EHS sa týmto mení a dopĺňa takto: a) v prílohe I (III) j) sa prvá zarážka nahrádza takto: "— i) Cogginsov test na infekčnú anémiu koní (3), alebo ii) pokiaľ ide o zvieratá z čeľade koňovitých, ktoré mali od narodenia trvalý pobyt na Islande sa potvrdzuje, že Island je úradne bez prítomnosti infekčnej anémie koní (3)"; b) v prílohe II (III) j) sa prvá zarážka nahrádza nasledovne: "— i) Cogginsov test na infekčnú anémiu koní (4), alebo ii) pokiaľ ide o zvieratá z čeľade koňovitých, ktoré mali od narodenia trvalý pobyt na Islande sa potvrdzuje, že Island je úradne bez prítomnosti infekčnej anémie koní (4)". 2. V rozhodnutí 93/197/EHS príloha II (osvedčenie o zdravotnom stave A) (III) j) sa prvá zarážka nahrádza nasledovne: "— i) Cogginsov test na infekčnú anémiu koní (2), alebo ii) pokiaľ ide o zvieratá z čeľade koňovitých, ktoré mali od narodenia trvalý pobyt na Islande sa potvrdzuje, že Island je úradne bez prítomnosti infekčnej anémie koní (2)" . Článok 2 Toto rozhodnutie je adresované členským štátom. V Bruseli 18. decembra 1996 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 86, 6.4.1993, s. 7. [3] Ú. v. ES L 107, 30.4.1996, s. 1. [4] Ú. v. ES L 86, 6.4.1993, s. 16. --------------------------------------------------
Úradný vestník L 055 , 25/02/1997 S. 0013 - 0013



Rozhodnutie Komisie z 3. februára 1997, ktorým sa mení a dopĺňa rozhodnutie 94/360/ES o zníženej frekvencii fyzických kontrol zásielok určitých produktov, ktoré sa majú dovážať z tretích krajín podľa smernice Rady 90/675/EHS (Text s významom pre EHP) (97/139/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/675/EHS z 10. decembra 1990, ustanovujúcu princípy, ktorými sa riadi organizácia veterinárnych kontrol produktov, ktoré vstupujú do spoločenstva z tretích krajín [1], naposledy zmenenú a doplnenú smernicou 96/43/ES [2], najmä na jej článok 8 ods. 3, keďže príloha II k rozhodnutiu Komisie 94/360/ES z 20. mája 1994 o zníženej frekvencii fyzických kontrol zásielok určitých produktov, ktoré sa majú dovážať z tretích krajín podľa smernice Rady 90/675/EHS [3], naposledy zmenenej a doplnenej rozhodnutím 96/104/ES [4], by sa mala aktualizovať v zmysle rokovaní o veterinárnych dohodách s určitými tretími krajinami a diskusií podľa Dohody o EHP; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Nasledujúce zarážky sa vkladajú do prílohy II k rozhodnutiu 94/360/ES: "— V prípade Nového Zélandu, frekvencie stanovené v rozhodnutí Rady 97/131/ES zo 17. decembra 1996 o uzavretí dohody vo forme výmeny listov týkajúcich sa prechodného uplatňovania dohody medzi Európskym spoločenstvom a Novým Zélandom o sanitárnych opatreniach uplatniteľných na obchod so živými zvieratami a živočíšnymi produktmi [1] Ú. v. ES L 57, 26.2.1997, s. 1.. — V prípade Nórska sú členské štáty oprávnené ponechať frekvencie nižšie ako tie, ktoré sú stanovené v prílohe I. — V prípade Islandu, pokiaľ ide o produkty uvedené v prílohe I, kategória I, 2 a kategória II, 6, sú členské štáty oprávnené ponechať frekvencie nižšie ako tie, ktoré sú uvedené v prílohe I." Článok 2 Toto rozhodnutie je adresované členským štátom. V Bruseli 3. februára 1997 Za Komisiu Franz Fischler člen Komisie [1] Ú. v. ES L 373, 31.12.1990, s. 1. [2] Ú. v. ES L 162, 1.7.1996, s. 1. [3] Ú. v. ES L 158, 25.6.1994, s. 41. [4] Ú. v. ES L 24, 31.1.1996, s. 31. --------------------------------------------------
Úradný vestník L 113 , 30/04/1997 S. 0011 - 0011



Rozhodnutie Komisie z 21. apríla 1997 o harmonizovaných metódach merania na určovanie hmotnostnej koncentrácie dioxínov a furánov v emisiách látok znečisťujúcich ovzdušie v súlade s článkom 7 ods. 2 smernice 94/67/ES o spaľovaní nebezpečného odpadu (97/283/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 94/67/ES z 31. decembra 1994 o spaľovaní nebezpečného odpadu [1] a najmä jej článok 7 ods. 2, keďže v súlade s článkom 7 ods. 2 smernice 94/67/ES musia byť, v súlade s postupom ustanoveným v článku 16, na úrovni spoločenstva sprístupnené harmonizované metódy merania na určovanie hmotnostnej koncentrácie dioxínov a furánov v emisiách látok znečisťujúcich ovzdušie; keďže pri plnení tejto úlohy Komisii pomáha výbor zriadený podľa článku 16 smernice 94/67/ES; keďže opatrenia navrhované v tomto rozhodnutí sú v súlade so stanoviskom tohto výboru, PRIJALA TOTO ROZHODNUTIE: Článok 1 Návrh metód merania EN 1948 (jún 1996) "Emisie zo stacionárneho zdroja: určovanie hmotnostnej koncentrácie PCDD/PCDF, 1. časť — odber vzoriek, 2. časť — extrakcia a čistenie, 3. časť — identifikácia a kvantifikácia" vypracovaný Európskym výborom pre normalizáciu (CEN) na určovanie hmotnostnej koncentrácie dioxínov a furánov v emisiách látok znečisťujúcich ovzdušie predstavujú harmonizované metódy merania uvedené v článku 7 ods. 2 smernice 94/67/ES. Odkaz na vyššie uvedený návrh EN 1948 (jún 1996) sa stane EN 1948 potom, čo ho definitívne prijme CEN. Článok 2 Toto rozhodnutie je adresované členským štátom. V Bruseli 21. apríla 1997 Za Komisiu Ritt Bjerregaard členka Komisie [1] Ú. v. ES L 365, 31.12.1994, s. 34. --------------------------------------------------
Úradný vestník L 225 , 15/08/1997 S. 0034 - 0034



Rozhodnutie Komisie zo 14. júla 1997 o uvedení na trh testu T-102 (Streptococcus thermophilus T102) v súlade so smernicou Rady 90/220/EHS (Text s významom pre EHP) (97/549/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/220/EHS z 23. apríla 1990 o zámernom uvoľnení geneticky modifikovaných organizmov do životného prostredia [1], zmenenú a doplnenú smernicou Komisie 97/35/ES [2], najmä na článok 13, keďže články 10 až 18 smernice 90/220/EHS stanovujú postup spoločenstva, ktorý umožňuje príslušnému orgánu členského štátu dať súhlas s uvedením na trh produktov obsahujúcich geneticky modifikované organizmy alebo produktov z nich pozostávajúcich; keďže príslušnému orgánu Fínska bolo predložené oznámenie o uvedení takého produktu na trh; keďže príslušný orgán Fínska následne postúpil uvedené dokumenty Komisii s priaznivým stanoviskom; keďže príslušný orgán členského štátu podal proti uvedeným dokumentom námietku; keďže preto v súlade s článkom 13 ods. 3 smernice 90/220/EHS Komisia je povinná rozhodnúť v súlade s postupom ustanoveným v článku 21 uvedenej smernice; keďže Komisia preskúmala námietku podanú na základe rozsahu pôsobnosti smernice 90/220/EHS a analyzovala informácie obsiahnuté v uvedených dokumentoch, prišla k záveru, že neexistuje príčina domnievať sa, že zavedenie génov kódovaných pre chloramfenikol-acetyl-transferázu na plazmide pMJ 763 do Streptococcus thermophilus T102 bude mať nejaké nepriaznivé účinky na ľudské zdravie alebo životné prostredie; keďže článok 11 ods. 6 a článok 16 ods. 1 smernice 90/220/EHS poskytujú dodatočné záruky v prípade, že sa objaví nová informácia o rizikách spojených s produktom; keďže opatrenia ustanovené v tomto rozhodnutí sú v súlade so stanoviskom výboru, ktorý bol zriadený podľa článku 21 smernice 90/220/EHS, PRIJALA TOTO ROZHODNUTIE: Článok 1 Bez toho, aby boli dotknuté iné právne predpisy spoločenstva, príslušný orgán Fínska udelí súhlas s uvedením tohto produktu na trh, ohláseným spoločnosťou Valio Oy (ref. C/FI/96–1NA): — liekovky obsahujúce lyofilizovaný preparát Streptococcus thermophilus T102, ktorý bol transformovaný plazmidom pMJ 763 obsahujúcim syntetické gény luxA a luxB, vypestované z Xenorhabdus luminescens, gén chloramphenicol-acetyl-transferázy z plazmidu pVS2 regulovaný promótorom P45 Lactococcal a transkripčným terminátorom z Escherichia coli rrnB. Článok 2 Toto rozhodnutie je adresované členským štátom. V Bruseli 14. júla 1997 Za Komisiu Ritt Bjerregaard členka Komisie [1] Ú. v. ES L 117, 8.5.1990, s. 15. [2] Ú. v. ES L 169, 27.6.1997, s. 72. --------------------------------------------------